Taas tärkas väsimus ja kruusatee mõnitas mind tol hetkel päris korralikult. Õnneks oli seda vähe ja asfalt viis meid Sultsini, kus tegime kooli juures Puhkepargis väikese puhkuse. Edasine plaan oli  minna Paistu põrguorgu vaatama. Kaardi järgi otsustades oli selleni mitu kilomeetrit. Maantee ääres ühtki silti polnud. Ühe kõrgendiku otsas tegime peatuse ja uurisime kaarti, mille järgi tulnuks meil veel sõita ca 500meetrit. Sel korral ilmselt kaart valetas, sest meil tulnuks just sellest teest sõita, mille juures puhkuse tegime. Eksituse tõttu sõitsime Loodi poeni välja ja tagasi ei viitsinud enam minna.